Direktiva Sveta 94/8/ES

z dne 21. marca 1994

o spremembah Direktive 78/660/EGS o spremembi zneskov izraženih v ekujih

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Četrte direktive Sveta 78/660/EGS z dne 25. julija 1978 o letnih računovodskih izkazih posameznih vrst družb, ki temelji na členu 54(3)(g) Pogodbe [1] in zlasti člena 53(2) Direktive,

ob upoštevanju predloga Komisije,

ker vsebujeta člena 11 in 27 Direktive 78/660/EGS in, s sklicevanjem, člen 6 Direktive 83/349/EGS [2] in člena 20 in 21 Direktive 84/253/EGS [3] nekatere mejne vrednosti, ki so izražene v ekujih, za bilančne vsote in čiste prihodke iz prodaje, znotraj katerih lahko države članice dovolijo odstopanja od navedenih direktiv;

ker naj v skladu s členom 53(2) Direktive 78/660/EGS Svet na predlog Komisije vsakih pet let preuči in, če je potrebno, spremeni zneske, ki so v tej direktivi izraženi v ekujih, v smislu gospodarskih in denarnih gibanj v Skupnosti;

ker je Svet do zdaj v skladu s členom 53(2) Direktive 78/660/EGS dvakrat spremenil navedene zneske, in sicer z Direktivama 84/569/EGS [4] in 90/604/EGS [5];

ker se je tretje petletno obdobje končalo 24. julija 1993 in je tako utemeljen pregled teh zneskov;

ker je v zadnjih petih letih eku izgubil del svoje realne vrednosti; ker je na podlagi gospodarskih in denarnih gibanj v Skupnosti potrebno povečanje zneskov, izraženih v ekujih,

SPREJEL NASLEDNJO DIREKTIVO:

Člen 1

1. Člen 11 Direktive 78/660/EGS se spremeni kakor sledi:

- v prvi alinei se "bilančna vsota: 2 000 000 ECU" nadomesti z "bilančna vsota: 2 500 000 ECU",

- v drugi alinei se "čisti prihodki iz prodaje: 4 000 000 ECU" nadomesti s "čisti prihodki iz prodaje: 5 000 000 ECU".

2. Člen 27 Direktive 78/660/EGS se spremeni kakor sledi:

- v prvi alinei se, "bilančna vsota: 8 000 000 ECU" nadomesti z "bilančna vsota: 10 000 000 ECU",

- v drugi alinei se "čisti prihodki iz prodaje: 16 000 000 ECU" nadomesti s "čisti prihodki iz prodaje: 20 000 000 ECU".

3. Sprememba zgornjih zneskov v ekujih predstavlja tretjo petletno spremembo, določeno v členu 53(2) Direktive 78/660/EGS.

Člen 2

Protivrednost ekuja v nacionalni valuti je vrednost, ki se dobi po tečaju, ki je objavljena v Uradnem listu Evropskih Skupnosti 21. marca 1994.

Člen 3

1. Tiste države članice, ki nameravajo izkoristiti možnosti, predvidene v členih 11 in 27 Direktive 78/660/EGS, kakor so spremenjene s to direktivo, sprejmejo ukrepe, potrebne za uskladitev s to direktivo, kadarkoli po njeni objavi. O tem takoj obvestijo Komisijo.

2. Ko države članice sprejmejo te predpise, se morajo sklicevati na to direktivo ali pa se nanjo sklicujejo ob uradni objavi. Način sklicevanja določijo države članice.

3. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati na dan objave v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 21. marca 1994

Za Svet

Predsednik

Y. Papantoniou

[1] UL L 222, 14.8.1978--, str. 11. Direktiva, nazadnje spremenjena z Direktivo 90/605/EGS (UL 317, 16.11.1990, str. 60).

[2] UL L 193, 18.7.1983, str. 1.

[3] UL L 126, 12.5.1984, str. 20.

[4] UL L 314, 4.12.1984, str. 28.

[5] UL L 317, 16.11.1990, str. 57.